sonder mijnen hee voirs dair af yet te hebben ende dooft vanden
anden twee nedersten bogarden selen mijn hee en die wynne voirs
te geliken coste doen lezen en ter eerden leven en alsdan half ende
half deylen Item es vorweerde dat mijn hee voirs alle die huysinghe
vanden wynhove jairlix den voirs tmijn duende houden sal op sijnen
cost van wande ende dake wel ende loflic Behalven dat die wyne
dair toe jairlix leven sal vijfhondert leverwalme Item es vorweerde
dat mijn hee voirs sal doen graven verheffen en ruyme alle die grechte
en ryolen in ende omtrint den voirs goeden geleg wel en loflijc en
die selve goede doen beheymen ende bevreeden en alle struyken van
deurne breemen en anders inde voirs beemde staen doen uutroden
op sijnen last dwelc die voirs wynne tsijnen afsceiden al alsoe
sal moten laten Item es vorweerde dat die voirs wynne jairlijcx alle
die voirs lande wynnen werve ende mesten sal wel en loflijc gelijc
reengenoeten boven en beneden ende sijn pfijt anders dair mede doen
moighen en tsijnen afsceiden sal hij die moten laten besaeyt met rogghe
en somercoirne alsoet behoirt ende gelijd hijse aenveert heeft Ende
want dbesaeyen vanden somercoirne voirs ten afsceiden des voirs tmijns
gescien sal moten nae halfmeye als den selven tmijn uut sal sijn Soe
es vorweerde dat de selve wynne nae den selven tmijn iiii peerde
opde voirs beemde sal moighen weyen tot dat de selve somervrucht
volzaeyt sal sijn en ten lanxten tot uutganc mey Item en sal die vors
wynne ten lesten jae sijns voirs tmijns egheen vanden voirs goeden
moighen hoervruchten Item sal die voirs wynne tallen drie jaren
sijns tmijns voirs m hee moten leven eenen beer It sal m hee jairlix
te kersmisse den voirs wynne moten gheven en leven vier ellen wolles
lakens tot eenen tabbarde alsulc als hij sijnen anden dyeven gheve sal
It sal die voirs wynne jairlix hebben allet duyvenmest op tduyfhuys vand
hone
voirs huyse sijnde en dat op mijns hen lande voirs mote doen ten pfijte
der selver Item sal die voirs wynne alle die willeghen opde voirs goede
staen moighen truncken ten behoirliken tide om de voirs goede mede te